Informācija plašsaziņas līdzekļiem

2016.gada 14. jūnijā

**Pieejams atbalsts ar lauksaimniecību nesaistītu darbību veicināšanai, arī tūrisma aktivitātēm**

Lauku atbalsta dienests (LAD) no **2016. gada 11. jūlija līdz 10. augustam** izsludina projektu iesniegumu pieņemšanu apakšpasākumā ["**Atbalsts ieguldījumiem ar lauksaimniecību nesaistītu darbību radīšanā un attīstīšanā**"](http://www.lad.gov.lv/lv/atbalsta-veidi/projekti-un-investicijas/atbalsta-pasakumi/6-4-atbalsts-ieguldijumiem-ar-lauksaimniecibu-nesaistitu-darbibu-radisana-un-attistisana-276).

Pasākuma mērķis ir veicināt ar lauksaimniecību nesaistītu saimniecisko darbību un nodarbinātību lauku teritorijā, kā arī dažādot ar lauksaimniecību nesaistītas aktivitātes, lai attīstītu alternatīvus ienākumu avotus un palielinātu ienākumu līmeni lauku reģionos.

LAD direktores vietnieks Ğirts Krūmiņš atzīst: "Šis ir ilgi gaidīts atbalsta pasākums, jo tā ir iespēja maziem lauku uzņēmējiem attīstīt uzņēmējdarbību lauku teritorijās, kā arī pilnveidot tūrisma pakalpojumus. Jau iepriekšējā plānošanas periodā interese par šo pasākumu bija ļoti liela – tika attīstīta dažādu pakalpojumu sniegšana laukos, arī kokapstrāde, metālapstrāde un citas nozares. Tā ir iespēja ne tikai radīt darba vietas laukos, bet saglabāt arī esošās. Aicinu lauku uzņēmējus būt aktīviem un izmantot šo iespēju."

Pirmās kārtas pieejamais publiskais finansējums pieejams vairākām aktivitātēm:

-**"Ar lauksaimniecību nesaistītu darbību attīstība"** un **"Ar lauksaimniecību nesaistītu saimniecisko darbību dažādošana"** 5 000 000 EUR  apmērā**,** sadalot to pēc reģionalizācijas principa;

-**aktivitātei "Tūrisma aktivitāšu veicināšana"** 5 000 000 EUR  apmērā, arī to sadalot pēc reģionalizācijas principa.

Projekta iesnieguma veidlapas un plašāka informācija par pieejamo finansējumu katrām reģionam pēc reģionalizācijas principa, kā arī nosacījumiem atbalsta saņemšanai, ir pieejama [LAD mājaslapā](http://www.lad.gov.lv/lv/atbalsta-veidi/projekti-un-investicijas/atbalsta-pasakumi/6-4-atbalsts-ieguldijumiem-ar-lauksaimniecibu-nesaistitu-darbibu-radisana-un-attistisana-276).

Projektu iesniegumi jāiesniedz, izmantojot LAD elektroniskās pieteikšanās sistēmu vai ievērojot Elektronisko dokumentu likumu, vai personīgi LAD reģionālajās lauksaimniecības pārvaldēs vai LAD Centrālajā aparātā Zemkopības ministrijas Klientu apkalpošanas centrā Rīgā, Republikas laukumā 2, 2. stāva foajē (tālr. 67095000).

Projektu pieņemšana notiek Eiropas Savienības Eiropas Lauksaimniecības fonda lauku attīstībai (ELFLA) un Lauku attīstības programmas (LAP) pasākuma "Lauku saimniecību un uzņēmējdarbības attīstības" apakšaktivitātē.

Lauku attīstības daļa:

Tālrunis: 25726007

LAD Klientu daļa:

Tālrunis: 67095000

Informācija žurnālistiem:

Sabiedrisko attiecību daļa

Tālrunis: 67027384, 67027830

E-pasts: prese@lad.gov.lv